
 Saeimas Budžeta un finanšu (nodokļu) komisijai

Paziņošanai eAdresē




	Par priekšlikumiem likumprojekta "Grozījumi Muitas likumā" (Nr. 1214/Lp14) 2. lasījumam




Saskaņā ar Saeimas kārtības ruļļa 95. panta pirmās daļas 5. punktu iesniedzu priekšlikumus likumprojekta “Grozījumi Muitas likumā” (Nr. 1213/Lp14) (turpmāk – likumprojekts) izskatīšanai Saeimā 2. lasījumā.
Priekšlikumi.
Iesniegtie priekšlikumi izstrādāti, ņemot vērā nepieciešamību veikt tehniskus precizējumus deleģējuma normā, kā arī pagarināt Muitas risku informācijas sistēmas izstrādes termiņu. Vienlaikus ņemti vērā Saeimas Juridiskā biroja ieteikumi par skaidrāku normu satura noteikšanu, atsevišķas likumprojekta normas pilnveidojot atbilstoši juridiskās tehnikas prasībām. 
1. Ar likumprojekta 11. pantu Muitas likuma 25. panta otrā daļa papildināta ar jaunu 5. punktu, paredzot Ministru kabinetam deleģējumu saistībā ar atzītā oglekļa ievedkorekcijas mehānisma (turpmāk – OIM) deklarētāja statusa piešķiršanas jautājumiem. Tā kā Valsts ieņēmumu dienests izdod un paziņo ne tikai lēmumu par atzītā OIM deklarētāja statusa piešķiršanu vai atsaukšanu, bet arī lēmumu par atzītā OIM deklarētāja statusa grozīšanu, minēto nepieciešams paredzēt likumprojekta 11. pantā ietvertajā Muitas likuma 25. panta otrajā daļā. 
Izteikt likumprojekta 11. pantā iekļauto Muitas likuma 25. panta otrās daļas 5. punktu  šādā redakcijā:
“5) nosacījumus un kārtību, kādā iesniedz iesniegumu atzītā OIM deklarētāja statusa piešķiršanai, piešķir, groza un atsauc atzītā OIM deklarētāja statusu, kā arī izdod un paziņo lēmumu par atzītā OIM deklarētāja statusa piešķiršanu, grozīšanu vai atsaukšanu.”.
2. Atbilstoši spēkā esošajai Muitas likuma 5. panta ceturtajai daļai Valsts ieņēmumu dienests regulas Nr. 952/2013[footnoteRef:1] 46. pantā noteikto risku pārvaldības un muitas kontroles pasākumu īstenošanu saistībā ar preču pārvietošanu pāri Eiropas Savienības muitas robežai veic Nodokļu un muitas policijas pārziņā esošajā Integrētajā riska informācijas sistēmā. Vienlaikus Muitas likuma 5. panta piektā daļa paredz, ka Valsts ieņēmumu dienests un Nodokļu un muitas policija slēdz starpresoru vienošanos par Integrētās riska informācijas sistēmas lietošanas kārtību. [1:  Eiropas Parlamenta un Padomes 2013. gada 9. oktobra Regula Nr. 952/2013, ar ko izveido Savienības Muitas kodeksu.
] 

Ar likumprojekta 2. pantu paredzēts veikt grozījumus Muitas likuma 5. panta ceturtajā daļā, nosakot, ka Valsts ieņēmumu dienests minēto risku pārvaldības un muitas kontroles pasākumu īstenošanu veic Muitas risku informācijas sistēmā. Vienlaikus paredzēts izslēgt Muitas likuma 5. panta piekto daļu.
Savukārt, likumprojekta 16. pants paredz papildināt Muitas likuma pārejas noteikumus ar 22. punktu, nosakot, ka Valsts ieņēmumu dienests līdz 2026. gada 31. decembrim nodrošina Muitas risku informācijas sistēmas izstrādi.
Šobrīd Muitas risku informācijas sistēmas izstrādes procesā tiek vērtēts saimnieciski izdevīgākais un tehniski ilgtspējīgākais risinājums, tiek definētas prasības un pagaidām nav pietiekamas informācijas risinājuma izstrādes uzsākšanas un izstrādei nepieciešamā laika prognozēšanai. 
Vienlaikus, ņemot vērā šajā jomā jau paveikto, pastāv ticama iespējamība, ka sistēmas izstrādei būs nepieciešams ilgāks laika periods, nekā sākotnēji plānots. Pamatojoties uz minēto, Muitas likuma pārejas noteikumu jaunajā 22. punktā nosakāms, ka Valsts ieņēmumu dienests nodrošina Muitas likuma 5. panta ceturtajā daļā noteiktās Muitas risku informācijas sistēmas izstrādi līdz 2027. gada 1. jūlijam. Attiecīgi Valsts ieņēmumu dienests regulas Nr. 952/2013 46. pantā noteikto risku pārvaldības un muitas kontroles pasākumu īstenošanu saistībā ar preču pārvietošanu pāri Eiropas Savienības muitas robežai turpinās veikt Nodokļu un muitas policijas pārziņā esošajā Integrētajā riska informācijas sistēmā. Integrētās riska informācijas sistēmas izmantošanas termiņa pagarināšana neradīs negatīvu ietekmi uz muitas automatizēto risku apstrādes procesu. 
Izteikt likumprojekta 16. pantā ietverto pārejas noteikumu 22. un 23. punktu kā 22.punktu (apvienojot abus pārejas noteikumu punktus vienā punktā) šādā redakcijā:
“22. Valsts ieņēmumu dienests līdz 2027. gada 30. jūnijam nodrošina šā likuma 5. panta ceturtajā daļā noteiktās Muitas risku informācijas sistēmas izstrādi. Grozījums šā likuma 5. panta ceturtajā daļā un grozījums par piektās daļas izslēgšanu stājas spēkā 2027. gada 1. jūlijā.".
3. Ņemot vērā Saeimas Juridiskā biroja ieteikumus par skaidrāku normu satura noteikšanu, nepieciešams precizēt likumprojekta 12. pantā iekļauto Muitas likuma 25.2 panta ceturtajā daļā iekļauto deleģējumu Ministru kabinetam, kā arī nepieciešams precizēt piektajā daļā lietoto terminoloģiju atbilstoši minētā panta otrajā un trešajā daļā lietotajai terminoloģijai, vārdu “ziņas” aizstājot ar vārdu “informācija”.
Izteikt likumprojekta 12. pantā iekļauto Muitas likuma 25.2 panta ceturto daļu un piekto daļu  šādā redakcijā:
“(4) Ministru kabinets nosaka nosacījumus un kārtību personas reģistrēšanai reģistrā un izslēgšanai no reģistra, kā arī kārtību, kādā reģistrā reģistrētā persona paziņo par izmaiņām apstākļos, kas bija par pamatu personas reģistrācijai reģistrā.
(5) Ministru kabinets nosaka Valsts ieņēmumu dienesta tīmekļvietnē publicējamo informāciju par personas reģistrāciju reģistrā.”.

